28 G. C. B. SURINGAR 



finem atque consilium. Intelligemus quippe artem, quara salutarem voca- 

 mus, in hominum gratiam esse inventam et utilitatis causa posteris tradi, 

 nee vero contra in artis gratiam esse homines, qui vario morborum genere 

 affligantur. Quod si verum sit, perspicietis A. A. Humanissimi, quare 

 ultimo loco moneamus , curandum esse , ne methodo physiologica , cuius 

 praestantiam praedicavimus , medici abutantur ad ipsos aegrotantium lectulos. 

 Quod quidem facere mihi videntur, qui nullam observatis aliorum fidem 

 habentes, ipsa morborum auxilia nunc demum invenienda esse censent, 

 et medicam praxin habendam esse existimant pro arte experimentali. 

 A quorum iudicio quantum dissideam, non pudet me publice profiteri. 

 Licet enim concedam, in hominum aegrotantium cura, subinde ex iuvanti- 

 bus et nocentibus intelligent! medico ipsarn morborum naturam accuratius 

 patefieri, ideoque saepe, ut Celsi verbis utar, aliorum salute aliorum in- 

 teritu, perniciosa discerni a salutaribus, maxime tamen improbandi mihi 

 videntur medici, qui hac sola methodo utuntur , quasi semper discendum 

 sit periculis alienis et experimenta agere liceat per mortes. In quern gra- 

 vissimum errorem , ut chirurgos taceam , si Gabrielem Andralium , lohannem 

 Cruveilhierium et alios non mediocres viros incidisse videamus, utique 

 monendi videntur futuri medici, ne his aliisve exemplis seducti, in quovis 

 fere morborum genere periclitentur, quid natura ferat aut faciat, imme- 

 mores praecepti, quo prodesse et non nocere iubemur. Si quis enim, ubi 

 a certis et exploratis remediis peti potest praesidium, novis semper utatur, 

 aut si quis ratione arithmetica de varia medendi methodo iudicium ferri 

 posse existimet, parum profecto abest, quin graviter peccetur turn contra 

 notissimam Ethicae legem, quae praecipit, ne, quod nobis fieri nolumus, 

 id faciamus alteri , turn etiam contra ipsam rationem , quae satis aperte 

 declarat , nunquam inveniri posse remedia , quae in eodem aut simili morbi 

 genere, singulis conveniant aegrotantibus, aetate, sexu, temperamento , 

 corporis animique viribus et vivendi genere longe diversis. Neque enim 

 eadem omnibus, etiam in similibus casibus, opitulantur; sed pro natura 

 locorum hominumque diversitate, genera medicinae maxime differunt. 

 Renuntiemus itaque inani studio inveniendae methodi generalis, et vero, 

 prudentiam primum medici officium habentes, sacro sancto vitae tuendae 

 munere sic veluti oportet, id est, religiose fungamur, quo magis nostro etiam 



